
BRIYANDO FUERTE e TRECIENDO CLARIDAD 8 APARTAM ENTO PA STU DIANTE 
DIAHUEBS 29 FEBRUARI 2024 


MARISOL MESTER 
DUNA CUENTA ATUNA E 
DI SU PROPIO || ENCARGO DI 
SCREENING PRESIDENTE 
ENBES DI COBA || DIOCTANA 
DEN DI OTRO BRUSELAS 


MINISTER 


APESAR CU EMBASSY 
HOTEL TIN PERMISO; GREG 
PETERSON A PIDI POLIS PA 

KITA E PALAPANAN 


MANCHA DI AZETA A YEGA COMERCIANTE Y 
BONAIRE FOR DI TRINIDAD COMENTARISTA DEPORTIVO 
EDDY DAOU A BAY SOSEGA 


Diaranson a drenta e triste noticia 
cu e conocido comerciante y 
narador deportivo Sr. Eddy Daou a 
bay sosega. Eddy ta doño di Dowco 
pa hopi aña y tambe un persona cu 
amor pa deporte. 


f 


\ N condolencia na su famia. Cu dios 
y 


UTA dune sosiego eterno. Masha danki 
Y pa tur semper cu bo a entretene nos 
N como comentarista deportivo 


N N Nos ta manda palabra di 

MARISOL TROMP MESTER DUNA CUENTA DI SU 
PROPIO SCREENING ENBES DI COBA DEN DI OTRO 


Desde siman pasa Marisol 
tahasiendovariospregunta 
na Minister Tjon, riba 
screening di directornan 
di departamento. 


Pero que hubo e mes duna 
cuenta riba su propio 
screening? Ta berdad 
cu ela pasa den wowo di 
hangua ? 


*Marisol no a pasa 
screening pa bira minister 
te ora ela paga miles na 
belasting 


E mes un señora aki kier 
husga ambtenaar cu ta 
eherce nan trabou como 
director of hoofd van 
dienst den e Ministerio di 
Husticia y Ministerio di 
Asuntonan Social si nan ta 
integro den nan funcion. 


Sinembargo Marisol 
Tromp mester puntra su 
mes si e mes ta integro. 


Aparentemente e señora 
aki ta lubida cu e no 
tabata por a bira minister 
paso e tabata debe Pais 
Aruba hopi placa di 
belasting debi cu e ta asina 
sinberguensa di nunca a 
declara ni paga belasting 
di su apartamentonan (air 
bnb?) cu e ta huur y gana 
placa. Ta pa e motibo aki 
e no por a bira minister 
na 2019 unda ta e propio 
Otmar Oduber a yude regla 
su papelnan pa despues e 
propio Marisol Tromp bira 
cuchiya Otmar Oduber 
den su lomba. 


Tur cos ta mustra cu e 
mester a paga e belasting 


-Oxtai/ rabo di baca 
-Galiña stoba 


-Porkchop 
-Chicken breast 
-Balchi pisca 
-Chicken noodle soup 
MINIBOX 
-balchi pisca 


565-3232 


no obstante cu e'la bay haci 
drama y teatro manera e ta 
conoci di dje den Belasting 
kantoor pa e keda sin 
paga Belasting, pero DIOS 
tabatin tin e pais aki 
protegi y e señora aki su 
maldad pa cu e pueblo di 
Aruba no a logra y e mester 
a paga. 


Comunidad di Aruba 
ta puntra su mes si 
un persona cu a gaña 
ministerio publico un 
cantidad di biaha y burla 
di tur e ehecutivonan serio 
den nan trabao y burla di 
e sistema di husticia na 
Aruba no un pero varios 
biaha, ainda ta cana los? 
Esaki sigur ta mustra cu 
nos sistema hudicial tin un 
problema cu sigur mester 
atende cu ne y siendo 


Marisol Tromp 
cuenta di su prc 


Marisol Tromp a gafia y 
burla di husticia na varios 


ocasion y ainda ta cana los. 


APESAR CU EMBASSY HOTEL TIN 
PERMISO; GREG PETERSON A PIDI 
POLIS PA KITA E PALAPANAN 


Despues di un lucha grandi 
Embassy Hotel a logra haya 
un pida beach oficialmente 
y a pone poco palapa riba 
e zona cu el'a haya asigna 
dor di Gobierno. El'a haya 
precario di esaki, pues cu e 
por laga su turistanan usa 
e pida beach. 


E hecho aki a cay den mal 
tera cerca Greg Peterson, 
kende acudi na sitio pa 
asina trece reclamo riba e 
palapanan y tabata kier a 
kita e palapanan. 


Greg a bay zundra y saca 
potret y hasta yama polis 
pa e hecho aki como tambe 
a post esaki riba Facebook, 


expresando su desgusto. 


SOLO DI PUEBLO a 
compronde cu Embassy 
ta trahando dentro di e 
precario cu el'a haya di 
Gobierno y pues ni Greg ni 
polis por a hasi nada. Greg 
a dicidi di bay for di sitio. 


Embassy Hotel cu ta un 
projecto miyonario, porfin 
a haya su pida beach como 
un solucion temporal. 
Originalmente nan tabata 
kier a haya un otro pida 
beach den cercania. 

—Diamars mainta a 
tuma lugar e reunion di 
presupuesto di Tourism 
Product Enhancement 
Fund (TPEF) 2024 den 
parlamento. 


Minister di Turismo sr. 
Dangui Oduber a presenta 
e presupuesto y unda 
lo aloca e fondonan pa 
proyectonan di 2024. E 
portfolio den cual TPEF 
ta inverti den proyectonan 
di 2024 ta consisti di 6 
categoria. Esakinan ta: 
Atraccion, Seguridad, 
Medio Ambiente, Herencia, 
Conscientisacion y 
Inversion. 


Parlamento a aproba e 
presupuesto di 2024 cu 


Minister Dangui Oduber 


17 MIEMBRO DI PARLAMENTO A APROBA 
PRESUPUESTO TPEF 2024 


ta 3.8 miyon florin cu 
pais Aruba ta ricibi for 
di e “Room Tax”, esaki 
lo wordo reparti den e 6 
categorianan menciona. 
TPEF ta un fondo cu a 
wordo traha cu e proposito 
pa inverti den proyectonan 
cu ta contribui na e 
mehoracion di e producto 
turistico di Aruba. 


Minister Oduber a 
menciona cu den aña 2024 
un di e proyecto nan pa 
cu medio ambiente, ta e 
financiamento di e estudio 
cu mester wordo haci 
pa e proyecto di Bubali 
Wetlands, esaki ta un 
proyecto cu ta en conhunto 
cu Ministerio di Medio 
Ambiente y Fundacion 
Parke Nacional Arikok 


(FPNA). 

Un otro proyecto cu 
Minister Oduber lo honra 
tambe ta e proyecto di 
World War II Memorial. 
Ta trata di un monumento 
cu lo enfoca riba e papel 
crucial cu Aruba a hunga 
den WWII pa supply fuel 
na avionnan mericano 


cu tabata sostene e 
forsanan aliado contra 
e Alemannan. Tambe 


lo recorda con Aruba a 
wordo bombardea pa e 
Alemannan. E proyecto 
ta pa brinda un “walking 
tour” na e bishitantenan 
y esaki lo significa un 
fluho di bishitante grandi 
y constante den centro di 
San Nicolas. 

e Ministerio di Turismo y 
Salud Publico + 


Minister ta 


gradici 
e miembronan di 
Parlamento cu a aproba e 
ley di presupuesto TPEF 
2024. Den parlamento, 17 
miembro a sostene e ley 
aki. Un danki na Fraccion 


MEP den Parlamento, 
fraccion Raiz, fraccionan 
di oposicion AVP, MAS y 
miembro independiente 
Gerlien Croes pa sostene e 
presupuesto. E sosten aki 


ta muestra cu apesar di 
diferencianan di opinion 
y ideologia politico toch 
fraccionan por haya otro 
pa trata biniestar general. 


Minister Dangui Oduber 
tin e pleno confiansa cu e 
fondo di TPEF lo sirbi pa 
engrandece nos producto 
Aruba y ta sumamente 
satisfecho cu e logro 
importante aki. 


GOBIERNO DI ARUBA A INICIA E PROCESO OFICIAL PA 
TRANSFORMA EX-EDIFICIO DI OM DEN ORANJESTAD 


Ayera, 28 di februari, 
Gobierno di Aruba, 
oficialmente a inicia e 


proceso pa transforma e 


ex-edificio di Ministerio 
Publico (OM) den 
Oranjestad den un 


compleho di apartamento 
pa studiante, como parti 
di diferente iniciativanan 
di Gobierno di Aruba 
pa revitalisa e centro di 
Oranjestad. 

Parti di e vision di Minister 
Geoffrey Wever ta pa mas 
hende cuminsa biba den 
centro di Oranjestad y pa 
edificionanbandonawordo 
renoba, especialmente cu 


destino pa studiante. 


Hunto cu Minister- 
President, Sra. Evelyn 
Wever-Croes, encarga 
tambe cu DIP, cu ta 


maneha e propiedadnan 
di Pais Aruba, a drenta 
den combersacionnan cu 
FCCA, cu a mustra interes 
pa adkeri e propiedad 
aki y comberti esaki 
den un "studentenflat" - 
compleho di apartamento 
pa studiante. 

Pa cumpli cu reglanan 
estipula pa jurisprudencia 
cu ta conta pa Gobierno di 
Aruba, mester duna otro 


interesadonan tambe un 
oportunidad pa obhecion 
contra e decision aki 
prome cu por drenta den 
un acuerdo definitivo cu 
FCCA y pa e motibo ey un 
publicacion di e intencion 
di Minister-Presidente y 
Minister di Economia a 
tuma lugar 27 di februari 
ultimo. 

E iniciativa aki ta forma 
parti di un esfuerso mas 
amplioparevitalisaecentro 
di Oranjestad. Gobierno 
di Aruba ta compremeti 
pa revitalisa e curason 
di e capital, y transforma 
espacionan bandona 


PA APARTAMENTO PA STUDIANTE 


den oportunidadnan pa 
desaroyo economico. Si 


studiantenan biba den 
centro di Oranjestad, nan 
lo por cana bai Universidad 
di Aruba y lo trece ful un 
dinamica nobo pa centro 
di Oranjestad. 


E colaboracion entre 


gobierno y sector priva ta 
destaca como un ehempel 
dicon planificacion urbano 
y desaroyo sostenibel por 
traha huntu pa beneficio 
di e comunidad, y ta 
fundamental pa e exito di e 
proyecto aki, combinando 
recursonan y experiencia 
pa alcansa un meta comun. 

MINISTER ENDY CROES TA DESEA GUISENNE 
PIETERS Y KAYLENE MAKAAI HOPI EXITO CU NAN 
PASANTIA NA IBEROSTAR NA JAMAICA 


Dos studiante di e sector di economia a biaha pa eherce nan pasantia di tres 


Diamars mainta, Minister 
di Enseñansa y Deporte 
Endy Croes hunto 
directora di EPI Sra. 
Ankie Danker, Sr. Andres 
Geerman, kende ta forma 
parti di e directiva di 
EPI, Sra. Elizabeth Leest 
docente di economia, Sra. 
Rachelle Goedgedrag, 
kende ta PR di Colegio 
EPI, representantenan di 
Iberostar y famia tabata 
presente na Aeropuerto 
Internacional Reina 
Beatrix pa despedi di dos 
(2) studiante di Colegio 
EPI cu ta bay eherce nan 
pasantia den exterior. 


Tambe 
ocasion aki 
Dominique 
“executive assistant” di 


presente na e 
tabata Sra. 
Meyer, 


e manager di Iberostar, 
kende a expresa cu nan 
ta hopi entusiasma y 
orguyoso cu Iberostar 
Group ta brinda otro dos 
(2) studiante di Colegio 
EPI e oportunidad pa 
eherce nan pasantia na 
Jamaica. Actualmente, 
Iberostar tin tres hotel 
na Jamaica. Iberostar ta 
sumamente entusiasma 
pa brinda e oportunidad 
aki na studiantenan pa 
nan sigui crece y ricibi 
experencia den exterior 


luna den exterior. 


pa asina nan regresa cu 
experencia y conocemento 
nobo cu ta beneficia nos 
sector di turismo na Aruba 
y e proyecto di Iberostar 
na Eagle Beach cu lo habri 
e aña aki. 


Directora di Colega EPI Sra. 
Danker ta hopi contento 
y agradici cu un bes mas 
Iberostar ta haci e proyecto 
aki posibel. Tambe, Sra. 
Danker ta gradici Minister 
Endy Croes y Gobierno di 
Aruba cu semper ta brinda 
sosten na e proyectonan 
di Colegio EPI. Ademas 
di esaki, Sra. Danker ta 
gradici e decano di EPI, 
esta Rachel, Eddelyn y 
Andres cu ta e motornan 
tras di e proyectonan aki 
hunto cu sector comercial 
pa brinda oportunidad 
na e studiantenan. Por 
ultimo, Sra. Danker ta 
desea e studiantenan hopi 
exito den nan pasantia. 


Kaylene Makaai a expresa 
cu e ta hopi contento cu e 
oportunidad aki pa eherce 
su pasantia den exterior. 
Kaylene ta preparando pa 
bay Jamaica pa asina e por 
finalisa su pasantia den 
e departamento di “event 
planning” di Iberostar. 
Guisenne Pieters lo eherce 
su pasantia den “costumer 
service” y ta desea di sifia 
mas di e trabou aki. Esaki 
sigur ta un oportunidad 
cu lo habri mas porta den 
futuro. Sra. Elizabeth 
Leest, kende ta docente di 
economia na Colegio EPI 
lo biaha cu e alumnonan 
pa Jamaica. 


Pa finalisa, Minister Endy 
Croes ta gradici Gobierno 
di Aruba, Colegio EPI y 
Iberostar cu a traha den 
colaboracion pa realisa e 
bunita proyecto aki. E ta 
un proyecto cu nos a gusta 
y ta duna nos sosten pa 
brinda mas oportunidad 
na nos studiantenan local”. 
Minister Endy Croes a 
enfatisa. Den nomber 
di Gobierno di Aruba, 
mandatario di Enseñansa 
ta desea e studiantenan 
hopi exito durante nan 
pasantia di tres (3) luna na 
Iberostar, Jamaica. 


HOBENNAN A INTOXICA NAN MES CONSUMIENDO 
ALCOHOL EXCESIVAMENTE 


Dialuna anochi a drenta informe di cu lo tin un hoben cu lo a bira 
malo na e strand banda di Moomba, mesora a dirigi tanto polis 


como ambulans na e sitio. 


Na yegada di e patruya a bin compronde cu algun hoben menor di 


edad a bebe bastante alcohol y un di nan a bira malo. 


Na yegada di e ambulans a cuminsa atende e hoben di apenas 15 
aña y a compronde cu e lo a intoxica su mes cu consumo excesivo 
di alcohol entre nan Vodka. Mientras cu ta atendiendo e hoben un 
otro hoben menor di edad tambe lo a bira malo na e sitio. Polis a 


cuminsa mesora cu un investigacion. 

MANCHA DI AZETA A YEGA BONAIRE 
FOR DI TRINIDAD 


Bonaire a informa cu azeta a yega nan costa, na Sorobon, Lac y 
Lagun. Por observa manchanan di azeta / petroli cu a yega na 
varios beach y susha esakinan. Esaki ta procediente di e tanker 


cu a recientemente a bolter na Trinidad. 


Gobierno di Bonaire hunto cu organisacionnan local a traha un 
plan pa asina cuminza haci limpiesa mientras lo mester sigui 


monitor e desaroyo. 


Na Curacao y na Aruba no ta conoci ainda cu e mancha aki a 


yega. 


E posobilidad ta grandi cu e stroom di lama por hibe mas serca 


di Costa di Venezuela, pasando pabao di Aruba. 


: Dialuna atardi durante 
conferencia di prensa, 
Sr. Jessy Beukenboom 
di IBiSA a expresa cu un 
bes mas nan tin e honor 
pa organisa Weganan 
Interinsular. Na aña 2023 
Weganan Interinsular 
a reinicia cu seis (6) 
disciplina. E aña aki e 
competencia a aumenta di 
6 pa 9 disciplina. E aña aki 
Aruba tin e oportunidad 


Jessy Beukenboom di IBISA: 


EXPECTATIVANAN TA HALTO PA WEGANAN 
INTERINSULAR 2024 


pa habri Weganan 
Interinsular 2024. E 
delegacionnan ta yegando 
Aruba dia 29 di februari 
pa aclimatisa y prepara pa 
e competencia. E apertura 
ta tuma luga diabierna awo 
dia 1 di maart na Compleho 
Deportivo Frans Figaroa 
na Noord. Despues di e 
apertura lo tin reunionnan 
tecnico y lo start di biaha 
cu e competencianan. 


Lo evalua pa den 
futuro, cual disciplina 
nobo por forma parti 
di e competencia. Sr. 
Beukenboom a indica 
cu lamentablemente no 
por sigui amplia mas, pa 
motibo di presupuesto, 
capacidad aereo y 
capacidad di lohamento. 
E aña aki mester a parti e 
delegacionnan den dos (2) 
diferente hotel, cual no ta 
normal paso semper nan a 
keda hunto den un luga. 


Tambe, Sr. Beukenboom 
a indica cu ekipo di IBiSA 
a prepara un programa 
completo desde yegada 
di e delegacionnan te ora 
cu nan regresa bek nan 


pais. Aruba, Boneiro y 
Curacao ta participando 
den e deporte di trefbal 
di mucha muhe, dam y 
ahedres. Ademas di esaki, 
Sr. Beukenboom a mustra 


e t-shirt cu tur hoben lo 
ricibi y e medayanan cu lo 
otorga na e ganadonan. Pa 
finalisa, Sr. Beukenboom 
ta invita Pueblo di Aruba 
pa acudi na e weganan pa 
apoya nos muchanan y pa 
tene cuenta cu e reglanan. 


Pa cierto deporte manera 
dam y ahedres, no 
ta permiti publico. E 


mayornan por atende, 
pero mester keda un 
distancia paso den e 


deportenan ey no mag di 
tin sonido y/of hende no 
mag di papia. E hobennan 
mester tin trankilidad y pa 
por practica nan deporte 
manera mester ta. Na e 
ceremonia di apertura y 
na e wega di trefbal si ta 
permiti publico. 

Prome Minister Evelyn Wever-Croes: 


PARLAMENTO DI ARUBA A APROBA PROYECTO 
MONUMENTO DI DOS GUERA MUNDIAL NA 
SEROE COLORADO 


Mas bon noticia pa San Nicolas y Aruba 


- Diahuebs 27 di februari, 
Parlamento a trata e Presupuesto 
di Tourism Product Enhancement 
Fund, TPEF 2024. Den e 
presupuesto aki tin 350 mil 
florin pa e proyecto di World 
War II Memorial. Ta trata di un 
monumento y entorno di Segunda 
Guera Mundial cu lo ancra e 
patrimonionan di Aruba y lo bira 
un atraccion hopi interesante 
pa crea un experiencia distinto 
tanto pa nos hendenan local y 
bishitantenan. E monumento lo 
ta situa na Seroe Colorado na San 
Nicolas. 


World War II Memorial ta un 
tremendo proyecto cu ta wordo 
ehecuta pa e Comision di Aruba 
Amenities cu Prome Minister 
Evelyn Wever-Croes a institui. 
Esaki ta un comision cu ta traha 
riba con por upgrade/mehora e 
patrimonionan di Aruba y crea 
un experiencia pa nos hendenan 
local y bishitantenan. Como 
parti di con pa crea e ‘orange 
economy economia creativo rond 
di e patrimonionan. E proyecto ta 
wordo haci den colaboracion di 
DOW, ATA y sefior Dufi Kock. 


Cu e monumento World War 
II Memorial lo enfoca riba e 
papel crucial cu Aruba a hunga 
den Segundo Guera Mundial 
pa suministra combustibel na 
avionnan Mericano cu tawata 
sostene e forsanan aliado contra 
e alemannan. Aruba a wordo 
bombardea pa e alemannan y nos 
pueblo a pasa momentonan di hopi 
tension, y hopi hende a perde nan 
bida. 

Prome Minister a duna di conoce 


cu ya a dialoga cu tour operators y 
nan ta hopi interesa pa participa. 
Fase 2 di e proyecto ta pa brinda 
un recorido na e bishitantenan y 
despues di basha parti di e muraya 
di refineria abou, e bishitante por 
mira e loke a resta di e refineria cu 
a produci e fuel contribuyendo na 
victoria di forsanan aliado y fin di 
Segundo Guera Mundial. 


Esaki, Prome Minister a remarca, 
lo significa tambe un fluho di 
bishitante grandi y constante den 
centro di San Nicolas. Esaki ta e 
vision di Gabinete Wever-Croes, 
cu despues di hopi tempo ta 
delibera riba con por crea un fluho 
grandi di hende den centro di San 
Nicolas, porfin por bisa cu a logra 
esaki. 


Diamars atardi, Parlamento 
di Aruba a aproba proyecto 
monumento di dos guera mundial 
na Seroe Colorado. 

Esaki ta mas bon noticia pa San 
Nicolas y Aruba. Mi ta gradici 
Comision di Aruba Amenities, 
DOW y ATA pa nan esfuerso. Mi 
ta gradici Minister Dangui Oduber 


pa 


aloca fondonan den TPEF 
(Tourism Product Enhancement 
Fund) pa e proyecto aki. 


Y mi ta gradici Parlamentario 
Hendrik Tevreden cu a enfoca riba 
esaki durante reunionnan den 
parlamento y mi ta gradici tambe 
San Nicolas Business Association 
cu ta colabora cu Gobierno riba 
e proyecto aki. Cu e esfuersonan 
comun aki, un bunita proyecto lo 
keda realisa pa San Nicolas. 


Sero Colorado Memorial 


Juni 2023 


SERO COLORADO 
MEMORIAL 


ATLANTIC 

“Mi lo 
comunicacion cu Union 
Europeo ta mas habri y pa 
tur e 13 paisnan miembro 
di OCTA ta mas fuerte y 


percura pa 


Prome Minister Evelyn Wever-Croes: 
Durante e Ministerial Conference OCTA 2024 na Bruselas 


PROME MINISTER A TUMA E ENCARGO 
DI PRESIDENTE DI OCTA 


resiliente” 

ORANJESTAD - 
Diaranson mainta, durante 
e conferencia ministerial 
di OCTA, na Bruselas, 


Prome Minister 


Evelyn 
Wever-Croes a tuma over 
e presidencia di OCTA 


di Minister di Relacion 
Exterior di Groenland 
Vivian Motzfeldt. 


OCTA ta un asociacion di 13 
pais y teritorio na ultramar 
di Union Europeo: Aruba, 
Bonaire, Corsou, Saba, Sint 
Eustatius, Sint Maarten, 
French Polynesia, New 
Caledonia, Sint Barths, 
Saint Pierre et Miquelon, 
TAAF en Wallis and 
Futuna, y Groenland. 

Prome Minister a indica 
cu e decision aki sigur ta 
un reto nobo, cu hunto cu 
Minister Plenipotenciario 
y representante di Aruba 
na Union Europeo, sefior 
Ady Thijsen, lo sa di 
ehecuta den bienestar di 
Aruba y tur miembro di 
OCTA. Como presidente di 
OCTA, Prome Minister lo 
traha na facilita e proceso 


pa Aruba y tur e otro 
paisnan cu ta miembro, 
por yega na fondo for di 
Union Europeo. 


Den pasado, Aruba ya a 
haya sosten financiero 
di Union Europeo pa 
ehecucion di varios 
proyecto. Algun di e 
proyectonan aki ta, 
expansion di aeropuerto 
na 1996, camindanan 
nobo y un "visitor center" 
na Parke Nacional Arikok, 
Bloedbank, y e facultad 
nobo na Universidad di 
Aruba SISSTEM. 


Pa loke ta e proyectonan 


di digitalisacion, tambe 
Aruba lo ricibi sosten 
financiero di Union 
Europeo, cu lo wordo 
firma diahuebs 29 di 


februari door di Minister 
di Economia Geoffrey 
Wever, cu ta e minister 
autorisa pa firma 


acuerdonan financierio. Pa 
e proyectonan aki, Aruba lo 
ricibi 14 miyon, cu lo haci e 
procesonan y servicionan 
di gobierno mas eficiente. 
Unabes cu e proyectonan 
di digitalisacion keda cla, 
comunidad di Aruba lo 
por haya tur informacion, 
y haci transaccionnan via 
e comonidad di nan cas of 
trabou. 


"E meta di Gabinete 
Wever-Croes ta pa sigui 
traha den bienestar di 
pueblo y pa logra pa e 
bienestar aki yega den cada 
hogar. Mi ta comprometi 
pa haci tur loke ta na mi 
alcanse pa Aruba como 
isla chikito, ta para mas 
fuerte y resiliente. Mi tin 
tur confiansa cu como 
presidente di OCTA, mi 
lo logra cosnan grandi 
na bienestar y progreso 
di pais Aruba", Prome 
Minister a expresa. 

Prome Minister Evelyn Wever-Croes: 
GOBIERNO DI ARUBA TABATA PRESENTE NA E 
“MINISTERIAL CONFERENCE OCTA 2024” 
"E tabata un mainta cu hopi debate pero sumamente positivo" 
Diaranson mainta, Plenipoteciario señor Ady 
Prome Minister Evelyn Thijsen como presidente 
Wever-Croes hunto cu nobo pa e comision 
Minister Geoffrey Wever,y ehecutivo di OCTA, di 


Minister Plenipotenciario 
Ady Thijsen tabata 
presente na e conferencia 
ministerial, Ministerial 
Conference OCTA 2024 na 
Bruselas. Prome Minister 
a expresa cu e mainta 
aki tabata uno cu hopi 
debate pero sumamente 
positivo na unda a firma 
declaracionnan den cual 
ta aproba e maneho 
financiero hiba den 2023, 
e presupuesto pa 2024, y 
e strategia pa busca mas 
fondo pa e 13 paisnan cu ta 
miembro di OCTA. 

Tambe a eligi Minister 


cual Corsou, Groenland y 
French Polynesia tambe ta 
parti. 


Importante pa menciona 
ta e hecho cu e mainta 
aki tambe, Prome 
Minister Evelyn Wever- 
Croes a acepta pa tuma e 
cargo importante como 
Presidente di OCTA. Esaki 
no solamente ta un funcion 
sumamente importante, 
sino tambe beneficioso pa 
pais Aruba. Cu e encargo 
nobo aki, Prome Minister 
lo tin e posibilidad di 
ehecuta su vision y traha 


mas duro pa haci e proceso 
pa adkiri fondo di Union 
Europeo pa pais Aruba y e 
otro paisnan, mas facil. Cu 
mas fondo Aruba sigur por 
ehecuta mas proyecto na 
bienestar di comunidad. 


"Mi ta sumamente 
satisfecho cu e resultado 


di e mainta aki, y kier 
anuncia cu pa 2025, € 
conferencia ministerial 
aki lo tuma luga na Aruba. 
Pa cu esaki lo invita tur e 
13 paisnan, pa bin Aruba 
pa asisti na e conferencia 
aki. Pa e siguiente aña nos 
dilanti, como presidente 
di OCTA mi lo percura pa 


comunicacion cu Union 
Europeo ta mas habri 
y pa nan realisa cu e 13 
paisnan aki, pa nan ta mas 
fuerte y resiliente despues 
di pandemia, lo mester di 
mas fondo di EU. Mi tin tur 
confiansa cu mi lo logra 
esaki", Prome Minister a 
expresa. 


ARUBIANO BJORN HART TA DEN SELECION 
NACIONAL Di HULANDA 


Amsterdam, Oranjestad. 


E Arubiano Bjorn Hart ta 
forma parti un biaha mas 
di selecion Hulandes di 
zaalvoetbal cu ta consisti 
di un delegacion di 25 
hungado hunto cu staff, 
cu ta bai participa den 
Deaflympics cu lo tuma 
lugar na estado Erzurum 
na Turquia. E torneo ta 


tuma lugar entrante 28 
februari te cu 13 maart. 
E prome encuentro di 
selecion Hulandes ta dia 2 
maart contra Iran. 


Estado Erzurum ta keda 
1300 kilometer Oriente 
di Istanbul, y ta riba 
1850 meter halto cu un 
temperatura di 5 grado. 

E paisnan cu ta partiipa 
ta: Poule A, Turquia, Iran, 
Italia, Hulanda, Poule, 
B, Japon, Brazil, Checo, 
Kenia, Poule C, Spaña, 
Kuwait, Algeria, Thailand. 
Bjorn tin mas cu 20 afia 
hungando voetbal activo na 
Hulanda y cu su diciplina 
un biaha ta forma partidi 


selecion di Hulanda. 

Nos ta desea Bjorn Hart 
hopi exito cu e torneo den 
selecion Hulandes. 


Por bai riba website pa 
mas informacion. htps:// 
winterdeaflympics2023. 
com/ 


PALAROI 


— MONTESILVAN: 

Prome Minister Evelyn Wever-Croes: 


ENTREGA DI PROME BIJBEL NA PAPIAMENTO, DEN 
ORTOGRAFIA OFICIAL DI ARUBA 


Bijbel ta un fuente di inspiracion y awor nos tin’e den nos dushi idioma 


Siman pasa e prome bijbel 
na nos idioma Papiamento, 


den ortografia oficial di 
Aruba, a wordo presenta 


na Prome Minister 
Evelyn Wever-Croes. Na 
momento di ricibi e bijbel 
e mandatario a expresa 
di ta sinti un orguyo 
grandi cu awor tin e bijbel 
den nos dushi idioma di 
Papiamento expresando 
cu “awor Dios ta papia na 
Papiamento tambe”. 


Tin un bijbel caba na 
Papiamentu di Corsou 
pero esaki ta e prome 
bijbel cu ortografia oficial 
na Papiamento di Aruba. E 


logro aki ta danki na hopi 
aña di trabou di Sociedad 
di Bijbel, traductornan 
y varios otro persona di 
Aruba, Corsou, Hulanda y 
Argentina. 


Prome Minister a 
menciona cu semper 
tin un separacion di 
estado y iglesia pero cada 
gobernante ta un hende 
y cada gobernante tin cu 
tuma decisionnan y den 
cada hende tin Dios. No 
por tuma decisionnan sin 


Dios y pesey e bijbel ta 
asina importante. “Den 
bijbel bo ta haya solucion 
pa problema, bo ta haya 
guia y inspiracion y esaki 
mi por bisa di propio 
experiencia. Un momento 
grandi y como Prome 
Minister di Aruba mi ta 
sumamente agradecido na 
tur esnan cu a haci esaki 
posibel cu awor Aruba tin 
su bijbel na Papiamento 
tambe”, Prome Minister a 
expresa. 


KIEBRO Y LADRONICIA NA “THE RUNWAY” 


Diamars madruga a 
drenta informe di kiebro 
y ladronicia na “The 
Runway” na Sero Blanco, 
mesora a dirigi un patruya 
na e sitio. 

Na yegada di e patruya 
a bin compronde cu aki 
ta trata di un caso di 
kiebro y ladronicia unda e 
ladronnan a kibra e porta 
y bay cu varios mercancia. 


Polis a tuma datos y a pasa 
esaki pa recherche. 


NA SERO BLANCO 

OTMAR ODUBER ORGUYOSO DI MIRA SU VISION PA 


SAN NICOLAS REALISA SECRETS 


Aruba lo habri fin di e 


aña aki Otmar Oduber 
di Plataforma Nos Pais, 
papiando riba turismo, el a 
expresa cu e ta contento cu 
e informacion presenta pa 
gobierno, cu e plan ta pa e 
hotel Secrets Aruba na San 
Nicolas habri su portanan 
cue prome 300 cambernan 
pa fin di e aña aki. Esaki ta 
un proyecto cu pa Otmar 
personalmente ta yene cu 
hopi orguyo y felicidad, ya 
cu el a traha pa hopi afia 
riba dje y cu a inicia ora e 
como minister a papia cu 
Bahia Principe e tempo 
aya. 


Diferente gobierno for di 
nos Status Aparte a purba 
trahaunhoteleynan, varios 
bloki a wordo poni, pero 
lamentablemente esaki 
no a wordo concretisa. 
Na 2018 a cuminsa 
conversacionnan cu eœ 
grupo di Martinon, cual 
ta esun cu ta desaroyando 
e proyecto na San Nicolas 
y na 2019 prome Otmar 
a retira for di politica, e 
tabatin e honor di haci e 
apertura y percura pa e 
grupo aki establece sum 
es na Aruba. Ta trata di 
un grupo serio y cu varios 
miembro di prensa por a 
bishita hunto cu Otmar 


nan instalacionnan na 
Republica Dominicana. E 
grupo a mustra e seriedad 
y compromiso cu Aruba, cu 
a pesar cu ora nan tabata 
cla pa cuminsa na final 
di 2019, a bin e periodo 
di Covid cu a conduci cu 
e proyecto a trance pa 
mas cu un aña y mey, cu 
tur su consecuencianan, 
incluyendo un aumento di 
30 pa 40% di e gastonan 
di construccion y casonan 
den corte. “Mi ta contento 
cu e hendenan a keda cu e 
confiansa den Pais Aruba. 


A regla tur permiso y a 
cumpli cu tur rekisito, 


incluyendo un screening 
di Banco Central y VDA, 
y awe nos ta papia di un 
apertura di un proyecto 
pa San Nicolas cu ta bay 
bira un ‘gamechanger’ pa 
e pueblo di San Nicolas 
y pa Aruba en general pa 
loke ta trata su economia”, 
Otmar Oduber a declara. 
Agregando na esaki el a 
bisa cu e tempo aya a haci 
varios estudio di parti di 
Price Waterhouse Coopers 
y Aruba Investment Bank 
riba kico e ‘spin-off effect’ 
ta bay ta economia di San 
Nicolas y Pais Aruba y 
ningun hende por imagina 
e efectonan cu esaki lo 
trece. 


E lo trece beneficio no 


solamente pa esnan cu 
lo bay traha eynan, pero 
tambelo crea mas comercio 
na San Nicolas, lo por bin 
cu car rentals, souvenir 
shops, mas restaurantnan, 
tour operators, water 
sports, etc. “Esey tabata 
e empuhe cu tabata 
incentiva mi persona pa a 
lucha durante tur e añanan 
ey pa por a logra e meta aki 
y pami sigur ta un orguyo 
di scucha for di gobierno cu 
e proyecto aki finalmente 
ta bay habri pa fin di e aña 
aki of cuminsamento di e 
prome semester di 2025. 
Mi ta felicita pueblo di San 
Nicolas, gobierno y pueblo 
di Aruba pa e prome hotel 
di e caliber aki cu ta bin na 
San Nicolas”. 


ACCIDENTE DI CADENA ENTRE 3 AUTO ENVOLVI Y UN 
PERSONA HERIDA PANORT DI ROTONDE TANKI FLIP 


Diadomingo anochi a 
drenta informe di un 
accidente cu hende herida 
panort di rotonde Tanki 
Flip, mesora a dirigi tanto 
polis como ambulans na 
e sitio. Na yegada di e 
patruya a bin compronde 
cu aki ta trata di un 
accidente entre 3 auto 
unda un Hyundai Accent 
no a ripara cu e auto su 
dilanti a para y ela bay dal 


tras di un auto Kia y esaki 
consecutivamente a bay 
dal tras di e Honda HRV 
su dilanti. Debi a na fuerte 
impacto dobel e chauffeur 


den e Kia a resulta herida. 
Na yegada di e ambulans 
nan a atende e victima 
levemente herida na e sitio 
mes. 

Minister Glenbert Croes: 


GOBIERNO DI ARUBA TA FELICITA E DIGNO PUEBLO 
DI REPUBLICA DOMINICANA CU NAN DI 180 


ANIVERSARIO DI INDEPENDENCIA 


"A traves di integracion nos a logra uni e dos paisnan aki cu lasonan fuerte y pa semper" 


Diamars mainta, Minister 
di Integracion Glenbert 
Croes tabata presente 
na Plaza Juan Pablo 
Duarte, hunto cu e digno 
pueblo di Republica 
Dominicana, residencia 
na Aruba, pa celebra nan 
di 180 aniversario di 
independencia. 

Durante e ceremonia, 
Minister Croes tabatin e 
honor di duna un discurso, 
na unda el a enfoca riba e 


Recientemente, Minister 
di Enseñansa y Deporte 
Endy Croes a reuni cu 
directora di Departamento 
di Enseñansa Aruba Sra. 
Anne-Marie Proveyer y 
directora suplente Sra. 
Sheila Maduro, unda 
a trata difrente punto 
importante relaciona cu 
enseñansa di Aruba. Un 
di e topiconan cu a dialoga 
di dje ta Plataforma di 
Enseñansa y Labor (PEL). 


importancia di e lucha pa 
libertad di un pais, y cu e 
lucha pa libertad cu Juan 
Pablo Duarte a hiba pa 


Republica Dominicana, 
y a logra riba 27 di 
februari 1844, tabata un 
inspiracion pa Aruba, 
durante su propio lucha pa 
nos libertad. 


Durante su discurso e 
mandatario e expresa: 
“La Libertad se respeta. 


La libertad se honra y la 
libertad se defiende.” Y 
Minister Croes a recorda 
señor Jose Francisco 
Peña Gomez cu tabata 
un politico di Republica 
Dominicana, cu semper 
a sostene y cana man den 
man cu nos libertador 
Betico Croes durante 
su lucha pa libertad di 
Aruba. E mandatario 
a continua bisando cu 
Republica Domincana ta 
un isla grandi y Aruba 
un isla chikito pero cu e 
tamaño di nos teritorio no 
ta determina nos derecho 
como pueblo. E derecho di 
un pueblo ta su deseo pa ta 
liber, ta determina esaki. 

Na e pueblo Dominicano 
cu ta residencia na Aruba, 
Minister Croes a dirigi 
palabranan di gratitud 
pa nan gran aporte den e 
desaroyo y progreso di e 
pais. Tambe el a expresa 


cu cada un di nan mester 
ta orguyoso di ta parti di 
un pais manera Republica 
Dominicana, aunke cu 
awor como residente di 
pais Aruba, nan ta celebra 
nos dianan nacional cu nos 
manera un gran Arubiano. 
"Den nomber di Gobierno 
di Aruba, mi ta felicita 
e pueblo di Republica 
Dominicana cu nan di 
180 aniversario. A traves 


Minister Endy Croes: 


A TRATA DIFERENTE PUNTO IMPORTANTE DURANTE E 
REUNION CU DEPARTAMENTO DI ENSEÑANSA ARUBA 


Minister Endy Croes a 
haya informacion di e 
avancenan dieproyecto aki 
cu tambe ta forma parti di 
un di e recomendacionnan 


di e Doorlichting 
van het Arubaanse 
Onderwijsbestel. Otro 


tema cu a trata durante e 
reunion ta e introduccion 
di metodo di lesa pa 
Speciaal Onderwijs cu e 
Scol Dununman mes a 
desaroya. 


Departamento di 
Ensefiansa tin cu aproba 
esaki y asina percura pa 
e scol haya e fondonan 
necesario pa inverti den 
e metodonan di lesa. 
Fuera di esaki, a dialoga 
brevemente tocante 
Samengezond opleiding 
di doktersassistent y 
apothekersassistent. 
Finalmente, a elabora 
den liñanan grandi 


riba tur recomendacion 
di Doorlichting 
van het Arubaanse 


di integracion nos a logra 
uni e dos paisnan aki cu 
lasonan fuerte y pa semper. 


Aruba ta orguyoso di e 


hermandad entre nos 
Pueblonan: Aruba y 
Republica Dominicana 
Paisnan Ruman pa 


Semper. Masha pabien na 
cada un di boso" Minister 
Croes a expresa. 


Onderwijsbestel cu ta 
hayando atencion. 

Diabierna 1 di maart Ley 
di Plan di Mayor ta drenta 
na vigor. Kico e ley aki 
ta? Esaki ta un ley cu ta 
enfoca riba e bienestar di 
e mucha ora cu mayornan 
ta den divorcio. Memey 
di discusion poco biaha 
ta para keto riba kico e 
yiunan ta desea unabes 
cu su mayornan no ta 
hunto mas. P'esey, e plan 
di mayor ta percura pa 
prome cu e mayornan 
divorcia oficialmente, tin 
un plan por escrito unda 
ta indica con mayornan 
ta bay comparti nan 
responsabilidad pa cu e 
yiu(nan). 


DIAH 


Parlamentario Marco Berlis (MEP): 


LEY DI PLAN DI MAYOR TA UN LOGRO MAS NA 
BIENESTAR DI NOS MUCHANAN 


Di e forma aki por mira 
con Gabinete Wever- 
Croes hunto cu coalicion 
den parlamento ta keda 
traha na bienestar di 
nos muchanan y ta pone 
nan siguridad y desaroyo 
central. Nos no por lubida 
e logronan cu parlamento 
tawata tin pa cu e meta aki: 
1. A Cambia e Ley pa subi 
e castigo maximo pa esnan 
cu ta abusa di mucha. 
Na juni 2020 a pasa e 
ley den parlamento, pa 
subi e castigo maximo pa 
abusadornan sexual di 
mucha. Treciendo e cambio 
riba e ley aki, ta duna OM e 
autoridad pa por exigi mas 
castigo y ta brinda e Hues 
espacio pa condena esnan 
culpabel pa un castigo 
mas largo. A logra haci 
esaki den apenas 3 aña di 
gobernacion di Gabinete 
Wever-Croes-I. 

2. Family Justice Center. 
Esaki ta un Proyecto di 
Gobierno cual tin como 
meta pa atende cu casonan 
di abuso sexual di mucha. 
Un di e problemanan 
mas grandi pa por cera 
e abusadornan ta cu 
mester di e pruebanan di 


e acto. FJC tin diferente 
profesionalnan manera un 
psicologo, un recherche, 
docter y rapekit disponibel 
pa acumula tur prueba 
necesario y trata e 
mucha afecta mesora. E 
instancia aki ta brinda e 
ayudo special aki na nos 
comunidad den casonan 
lamentabel aki. 


3. Ley di Ombudsman y 
Kinderombudsman a keda 
aproba pa coalicion den 
Parlamento. Den januari 
2023 e ley pa establece y 
busca e Ombudsman, na 
mei 2023 e profielschets 
di e ombudsman a keda 
finalisa y na September 
2023 a habri e vacatura 

PLAN DI MAYOR 


Un approach holistico 


oficial pa Ombudsman 
y KinderOmbudsman. 
Pueblo di Aruba por nota 
con cu hechos nos ta logra 
pa nos ciudadanonan haya 
nan defensor. E Defensor 
di Mucha lo tin tur recurso 
na su disposicion pa haci 
investigacionan profundo, 
cooperacion di tur 
departamento di gobierno, 
e lo tin e autoridad hasta 
pa investiga tur caminda y 
hasta den gobierno. Esaki 
ta un logro hopi grandi 
pa nos pais y sigur pa nos 
ciudadanonan. Di e forma 
aki nos muchanan lo tin 
nan propio defensor cu 
lo por atende casonan di 
un forma hopi rigoroso 
y profundo.Agregando 


e logro di Plan di Mayor 
na e lista nos por mira cu 
gobierno y Parlamento den 
coalicion ta keda pone nos 
muchanan y nan siguridad 
como prioridad. No laga 
niun hende desinformabo 
of gaña bo pa rasonan 
politico cu no ta asina. 


Nos muchanan ta keda 
central y un prioridad 
pa cada un di nos y esey 
hamas lo cambia.Si pueblo 
desea mas informacion di 
e articulo aki, contact mi 
na tel: 528-4639 of email 
mi na: marco.berlis@ 
parlamento.aw  / Bo 
parlamentario y sirbidor di 
pueblo na bo ordo semper! 


AUTO A DAL PALO DI LUS DEN JOHN G. EMANSTRAAT Y 
A SIGI CORE BAY 


Diadomingo anochi a drenta informe 
di un accidente na John G. Emanstraat, 
mesora a dirigi un patruya na e sitio. Na 
yegada di e patruya a bin compronde cu 
un auto a dal e palo di lus y a sigi core bay. 
Polis a haya datonan di e auto y a pasa 
esakinan pa departamento di trafico cu 
lo sigi cu e investigacion aki. 


Ei 

DIA DI HENDE MUHE CU INCLUSION INSPIRA ? 
NAAAAHHHHH 


Tin varios organisacion 
profeshonal social cu no ta 
inclui tur hende muhe 

Pa motibo di no tin 
diploma, pa motibo di no 
tin un puesto 

E tema di e anja aki, pero 
cu no ta full e berdad 

No tin igualdad den e ser 
humano, si no ta ensera un 
entrada grandi 

Cu por conta pa 
penshonadonan manera 
ami 

Competencia ya ta ancra 
den higra di anjanan 


pasando 

Pero Danki Dios tin hopi 
hende muhe manera Mama 
Teresa 

Cu a laga su inclusion 
inspira den a yuda y resa 
Pa esnan sin distincion 
di status, estudio of 
profeshon 

Pa esnan sin nada, esnan 
cu malesa pero cu un 
bunita curason 

Nos a sinya hopi di e 
dushi hende muhe simpel 
humilde aki 

Sin tin nodi fingi pa wordo 


PRONOSTICO DI TEMPO VALIDO TE 
DIAHUEBS 29 DI FEBRUARI 2024, 


18:00 ORA 
TEMPO: 
AWE TARDI Y AWE NOCHI: PARCIALMENTE NUBLA 
Y GENERALMENTE SECO 
DEN MARDUGA Y MAYAN: PARCIAMENTE NUBLA 
CU UN AWACERO BREVE 
TEMPERATURA MAXIMO 32 GRADO CELSIUS 
TEMPERATURA MINIMO 26 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 33 PA 37 CRADG CELSIUS 
UV INDEX: 10 


| BAHADA DI SO 


FORSA 5 TE 6 (31 TE 50 


SITUACION GENERAL lo 


N ULTIMO 24 ORA (8'AM PA 
S'AM): 


AIRPORT : 


32 / MIN 26 / 0.o MM 


WESTPUNT: MAX np / MIN 26 / 0.0 MM 
STA ROSA: MAX 32 / MIN 26 / 0.0 MM 
PRONOSTICO DI TEMPO PA PROXIMO 3 DIANAN: 
PARCIALMENTE NUBLA CU UN AWACERO 
PASAJERO. 

BIENTO LO TA FOR DI DIRECCION OOST Y MODERA 
TE BASTA FUERTE; POSIBLEMENTE FUERTE DEN 
RAFAGA. 

TEMPERATURA (GRADO CELSIUS) 

MAX / MIN LO TA: 32 / 26 
DEPARTAMENTO METEOROLOGICO ARUBA 

DIARANSON 28 DI FEBRUARI 2024 17:00 (21:00 


UTC) 


accepta y of wordo inclui 
Nos ta contento, satisfecho, 
inspira y  bendiciona 
manera nos ta 

Cada muhe ta na nan 
mesun manera inspira y 
prepara 

Manera e poema prosa aki 
di mi 

Mi invitacion pa bo sinti 
un rato cu mi 

Tin hopi den amor propio 
cu nan mes nan ta accepta 
Tin atleta, tin baylarin, 
maestra, artista, cantante 
„poeta, dokter of ama di 
cas 

Tin muhe gordo, flaco, 
preto, blanco, di otro 
cultura of di otro religion 
Luchando pa mantene nan 
mesun balans den nan paz 
y comportacion 

Siendo e luz y curason den 
nan hogar yen di ups and 
downs den nan bendicion 
Muher fuerte, cantando 
diariamente nan lucha den 
nan mesun cancion 

E palabranan inclusion y 
inspira ? Naaaaaaaahhhhh 
Ta simplemente 
pensamentonan bunita 
agrega 

Un sonjo den un fantasia 
blokea y spierta inespera 
Hopi muhe ta wordo limita 
den hopi cos ketobay 

Cu preguntanan y of 
dudanan cu por bin y bay 
Hopi di nan ta esnan 
inspira di berdad cu 
humildad y honestidad 
Pero asina bida su 
storianan ta sigui gatea, 
cococha y cana 

Y no ta tur hende muhe a 
bin pa ganja ni gana 

Nos a bin pa stima otro 
manera nos ta stima nos 
mes 

Y nos lo sigui celebra e Dia 
Internacional di Hende 


Muhe 

Nos talentonan y donnan 
no ta algo cu tur tin'e 

A yega di scucha un hende 
muhe ehecutivo expresa 
Cu e no por ta amiga cu un 
muhe cu no ta bisti bon 
Pica, cu ta huzga e cartera 
y aparicion y no e bon alma 
y bon curason. 

Di curason un felis Dia di 
Hende Muhe na tur Muhe 
di berdad. 

Lady Ruth 

8 Maart 2024 


Sree pa 


Panda ELT DaN 


| M E Han 
JEJE plop 
EJE E JEE 
MA NJE DI 


ESE E 
“Le [LA 

Servicio na Publico 


DEPARTAMENTO DI IMPUESTO 
TA HACI CAMBIO TEMPORAL DI 
LOCALIDAD PA CU SERVICIO PUBLICO 
EN CONEXION CU TRABOUNAN DI 
MANTENCION NECESARIO 


— Departamento di Impuesto ta haci un cambio temporal di localidad pa cu servicio 
publico. Esaki ta debi na trabounan di mantencion necesario na oficina principal na 
Camacuri. Mientrastanto Departamento di Impuesto kier sigura cu ta sigui brinda 
servicio na publico sin interupcion. Siguientemente ta sigui un skema di e localidadnan 
cu lo keda activa durante e proximo siman. 


Valido durante proximo siman (maart 4 — maart 8) 


Localidad Servicio Orario 


Oficina principal na Camacuri Cera 


Oficina anexo na Camacuri - Servicio di caha pa persona 60+ (no 7:45 - 11:30 | 1:15 - 3:30 

(Ta drenta na porta nr. 2) comerciante) y pa e personanan cu ta 
haya onderstand 

- Busca of entrega plachi di number 


Oficina anexo na Camacuri Servicio na cliente: T:45 - 11:30 | 1:15 - 3:30 
(Ta drenta na porta nr. 5) - Entrega documento 

- Busca documento 

- Busca carchi di persoonsnummer 
- Informacion tocante areglo di pago 


E oficinanan situa na: - Servicio di caha 8:00 - 12:00 | 1:00 - 3:00 
MFA Noord - Registra auto 

MFA Paradera - Haci cambio riba vehiculo di motor 
MFA Santa Cruz 

MFA Savaneta 
Postkantoor San Nicolas 


E oficinanan situa na: Servicio na cliente: 8:00 - 12:00 | 1:00 - 3:00 
- Entrega documento 

- Busca documento 

- Busca carchi di persoonsnummer 
- Informacion tocante areglo di pago 


MFA Paradera 


servicio na cliente via teleton 522 7424 ta continua durante e orario di custumber: 
7:45 - 11:30 | 1:15 - 3:30. Departamento di Impuesto ta pidi su contribuyentenan pa 
tuma bon nota di e anuncio importante aki pa asina evita cualkier inconveniencia. 
Gerencia di Departamento di Impuesto 28 di februari 2024 


AUTO A DAL MUCHA 
RIBA BICICLETA 
DESPUES DI SCHOOL 
PATRAS DI ELMAR HATO 


Dialuna merdia a drenta informe di un accidente cu hende 
herida patras di ELMAR Hato, mesora a dirigi tanto polis 
como ambulans na e sitio. Na yegada di e patruya a bin 
compronde cu un dama chauffeurno a mira e ciclista 
cu tabata coriendo banda pabao di caminda y door di e 
muraya e no por mira mucha y a dal e y e a cay. E mucha 
tabata hopi spanta y tabata keha di dolor. Na yegada di e 
ambulans nan a atende e mucha y a trasporte pa hospital 

ORACION DI DIA 


UN FELIZ DIA Y CU DIOS DRAMA SU 
BENDICION NA ABUNDANCIA RIBA BOSO. 


MI TA PONE MI BIDA CU SU PENA DEN BO MAN, 
SENOR. SALMO 31. RUMANNAN, DEN E TEMPO DI 
CUARESMA AKI, NOS TA YAMA PA ACERCA NOS MAS 
NA DIOS, MAS NA CRISTO HESUS. E TEMPO TA UNO 
PA MEDITA, SCRUDINA Y SACA TUR LOKE NO TA 
PERTENECE DEN MENTE, ALMA Y CURASON DI UN 
BON SIGUIDO DI CRISTO. 


P"ESEY NOS TA YEGA DEN NOS SILENCIO Y 
TRANKILIDAD CERCA SENOR PA ENTREGA NOS 
BIDA Y TUR LOKE TA NOS CARGA. NOS SA CU CERCA 
NOS TATA, NO TIN RECHASO SINO REFUGIO. DIOS 
HAMAS LO RECHASA SU YIUNAN, AL CONTRARIO, 
SEMPER TA BRASA HABRI TA WARDA NOS. CERCA 
NOS TATA NOS NO TA KEDA BRONGOSA, CERCA 
SENOR TIN HUSTICIA. MASKE MUNDO HUSGA NOS, 
CERCA NOS TATA TIN AMPARO Y PORDON. P'ESEY 
AWE NOS TIN CU BAY DEN NOS DESIERTO Y TUMA 
E TEMPO NECESARIO PA REFLEXIONA RIBA NOS 
BIDA, NOS ECHONAN Y NOS CURASON PA ASINA 
POR TRAHA NA UN MIHO VERSION DI NOS MES. 
LAGA NOS PONE NOS BIDA Y NOS PENA DEN MAN 
DI SENOR. ORACION:TATA SANTO, AWE NOS TA 
ACERCA BO CU NOS CURASON HABRI. NOS TA PIDI 
BO SEÑOR PA YUDA NOS SCRUDIÑA NOS MENTE, 
ALMA Y CURASON. YUDA NOS PA SACA TUR LOKE 
NO TA DI BO SEÑOR FOR DI NOS PA ASINA NOS TA 
UN PERSONA RENOBA. DANKI TATA PA TUR LOKE 
BO A HACI Y TA BAY HACI DEN NOS, DEN NOMBER 
DI HESUS. 

AMEN. 


Publica serka nos anuncio di fayecimento di bo ser keri. Y 


Nos tin 2 pakete pa ofrece; 


Pakete 1: Anuncio di fayecimento te día cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 22 ^x prome cu Noticiero 22 AN 400,90 


Pa mas informashon por tuma contacto cu oficina na 
2 585-9500 ofna 741-4554 


FORTALEZA PA FAMIA 


Scirbi pa Pastor Marcel Balootje. 


NO TIN CRECEMENTO SPIRITUAL, 
SI NO TIN CONFIANSA DEN DIOS 


Santiago of Jacobo 1:16-17 
ta bisa nos; No sea gaña, 
mi rumannan stima. 
Tur bon regalo y tur don 
perfecto ta for di ariba, y 
ta baha bini for di e Tata 
di lusnan, serca Kende no 
tin variacion, ni sombra 
di cambio. Esey ta nifica 
cu tur cos bon ta bini di 
Dios, Dios den su inmenso 
misericordia por purba 
nos , por disiplina nos, por 
coregi nos, pero nos tur sa 
sigur cu bendicion ta bini 
di Dios. E diabel no por 
bendiciona cu nada. 


Pesey ta para  scirbi 
den Jeremias 17:7-8 
Bendiciona ta e hende cu ta 
confia den Señor, y kende 
Su confiansa ta den Señor. 
Pasobra e lo ta manera un 
palo planta canto di awa, 
cu ta manda su raisnan 
bay na un corida di awa, 
y cu lo no tin miedo ora 
calor bini,ma su blachinan 
lo ta berde, y den aña di 
secura,e no ta preocupa, ni 
laga di duna fruta. 


Tur cos ta cuminsa cu e 
confiansa cu nos mester 
tin den Señor pasobra 
solamenta asina ey nos lo 
ta manera un mata planta 
canto di awa, cu ta manda 
su raisnan bay na un corida 
di awa. 


Ora nos ta haci oracion na 
Dios, nos ta manda nos 
peticion na cielo caminda 
nos Dios ta, y Dios ta 
manda bendicion na tera 
caminda nos ta. 

Mester tin un 
comunicacion constante cu 


Dios, pa nos bendicion ta 
constante, falta di oracion, 
ta demostra falta di 
confiansa y comunicacion 
cu Dios. 


Tur crecemento spiritual ta 
binidoordipropioesfuerso, 
propio dedicacion, y propio 
perserverancia, no ta cos 
cu hende por haci pabo, 
no ta cos cu bo por copia 
tampoco, crecemento 
spiritual no por wordo 
manda digital, e ta un preis 
cu tur hende cu kier crece 
den Señor mester paga 
personalmente. 


Si un hende no dicidi den 
su curason cu e kier crece, 
e no por rabia cu otronan 
cu si ta haci esfuerso pa 
nan crece. 


Dios ta usa hende 
simpel, esnan cu a wordo 
menosprecia, Dios ta 
halsa nan pasobra nan 
ta humilde y nan ta 
disponibel pa e trabao di 
Dios. 


Pasobra Dios no a duna nos 
un spirito di temor,sino di 
poder,y di amor y di sano 
huicio.( 2Timoteo 1:7). 


Dios ta yama esun cu no ta, 
pa asina Dios pone den e 
lugar Dios kier, pasobra di 
tur forma Dios lo ricbi tur 
honor y gloria. 


Ma si nos ta cana den lus, 
mescos cu E mes ta cana 
den lus, nos tin comunion 
cu otro , y e sanger di 
Hesus, su Yiu lo limpia nos 
di tur pica.(1 Juan 1 :7-9). 


Den Juan capitulo 15:1-17: 
Hesus ta mustra nos tur 
cu berdaderamente nos 
mester permanece den 
dj E y E den nos pa asina 
nos por duna fruta, ningun 
mata no por duna fruta si 
e no ta pega na e ranca. 
Pasobra un mata cu no ta 
pega na e ranca ta seca y 
muri y caba na nada. 


Perounrancata permanece 
den e mata, tur ora su 
blachinan lo ta berde y 
tambe e lo carga hopi fruta 
pasobra e a permanece den 
e mata. 


Un bida dedica na Señor 
buscando crecemento dia 
tras dia, ta demostra un 
confiansa enorme den Dios 
su palabra. Pasobra nos no 
ta mira Dios, pero Dios si 
ta mira nos y ta sostene 
nos cu su palabra, pesey 
nos mester di su palabra 
tur dia. 


Laga nos pone tur orguyo 
y falta di pordon un banda 
y busca e crecemento den 
Cristo Hesus nos Señor. 
Sinceramente 
Marcel Balootje. 


Pastor 


PAG. 16 


SH Da 


DIAHUEBS 29 FEBRUARI 2024 


Diabierna 16 di februari 2024 mia 
asisti na elansamento di e proyecto 
Eagle History Tour. E proyecto ta 
uno multifacetico y ta destina pa 
crea conocemento riba e historia 
di e Refineria Eagle cu un tempo 
tabata aki na Aruba y e papel cu e 
la hunga durante Segunda Guera 
Mundial. 

E proyecto ta consisti di diferente 
fase y aspecto. Eta inclui entre otro 
un ruta di e edificionan cu ainda 
tey y indicacion di unda esunnan 
cu no tey mas tabata ubica. Alabes 
a crea un manera masha original di 
iluminacion pa haci e edificionan 
aki visibel. Otro aspecto cu sigur 
ta hopi importante ta cu lo bin cu 
programanan educativo pa asina 
hisa e conocemento di historia 
aki y percura pa salavaguardia e 
historia di e refineria. 

Mediante e proyecto ta purba 
tambe pa involucra nos hendenan y 
e turista brindando y promoviendo 
mas conocemento di nos historia 
y patrimonio na un manera 
diferente. A scoge e fecha 16 di 
februari pa realisa e lansamento 
oficial di e proyecto mirando 
cu riba e fecha aki exactamente 
ochentidos aña pasa Aruba a keda 
envolvi den e Segunda Guera 
Mundial. Locual hopi persona 
awendia no sa ta e historia rico 
cu tin den e area di Eagle. No 
solamente pa e envolvimiento den 
guera pero tambe pa e refineria cu 
tabata ubica den e area aki y cual 
a duna e bario di Eagle e nomber 
cu nos ta conoce te dia di awe. 
Teniendo dos refineria riba e isla 
sigur nos a hunga un rolimportante 
como un di e productornan grandi 
di combustibel pa e aliadonan. 
Pa es motibo Alemania tabatin 
wowo riba Aruba y nan a manda 
un submarino pa bin destrui e 
dos refinerianan aki pa stroba e 
aliadonan haya nan combustible y 
den nan intento a ocaciona daño y 
morto. 


Tabata na aña 1928 cu un di dos 


Parlamentario Shailiny Tromp-Lee (MEP): 


EAGLE HISTORY TOUR 


refineria a keda construi na Aruba 
pa Royal Dutch Shell. E refineria 
aki a keda na Aruba te aña 1953. 
Mescos cu tabata e caso na Colony 
cu e refineria di Lago, e Arend 
Petroleum Company tabata tin su 
mes un bario cu casnan construi 
specialmente pa e trahadornan cu 
tabata bin di exterior, su propio 
hospital y areanan di recreacion 
pa e trahadornan y nan famianan. 
Banda di esaki a construi piernan 
pa transporte di materialnan y e 
petroleo pa procesa. 


Mi ta aplaudi e trabounan 
importante haci pa Stichting 
Monumentenfonds Aruba (SMFA), 
demas stakeholders y personanan 
pa trece e historianan aki bek 
y conscientisa tocante e rol 
importante cu e bario di Eagle a 
hunga den historia di Aruba. 
Despues cu na aña 2018 un 
grupo di studiante di Hogeschool 
Rotterdam a investiga, inventarisa 
y indica e sitionan den e area di 
Eagle cu ainda ta visibel al igual cu 
esnan cu no tey mas, a logra crea un 
ruta historico cu e meta pa rebiba 
e historia practicamente lubida 
di e area di Eagle. E ruta aki lo 
mester duna informacion, ilumina 
y asina resalta e historia di e 
partinan mas importante di Eagle 
cu a forma parti di e Refineria. E 
studiantenan a parti esaki den 
seis diferente punto. E oficina 
principal di e refineria (cual tey 
te awe ainda y ta un monumento 
proteha), e taratata werf, e pier 
principal y pier secundario, e area 
caminda e torpedo a keda lansa 
y e compound cual ta e parti di e 
bario di Eagle cu e keda construi 
specialmente pa e 

trahadornan di e refineria cu 
tabata bin di exterior y di cual 
ainda tin casnan original di mas 
cu ochenta aña. 

Mi tabatin e honor di por a mira 
e prome iluminacion cu tabata di 
e edificio cu antes tabata e oficina 
principal dierefineria y cu awendia 


ta localidad di Departamento di 
Recurso Humano di Gobierno. 
Manera Minster Xiomara Maduro 
a indica e proyecto di Eagle 
History Tour” sigur ta di sumo 
importancia pa nos pais mirando 
cu esaki lo ilumina parti di nos 
pasado, educa y alabes honra e 
sacrificio haci durante un di e 
capitulonan mas scur den nos 
historia. E no ta trata solamente 


di edificionan y obhetonan pero 
di conmemora e victimanan di 
segunda Guera Mundial. 


Intencion ta cu den un futuro 
cercano lo pone borchinan na 
cinco diferente sitio cu QR code cu 
ta contene informacion importante 
di historia di e sitio den cuatro 
diferente idioma, mas obhetonan 
di arte y programanan educativo. 


Directiva di Sindicato TOPA 
Trahadornan Organiza di Sector 
Publico di Aruba 
Ta extende nos mas sincero 
condolencia na famia di: 


"Sra. Aura Maria 
Theijsen-Croes" 


Na bida suegra di sra. Vilma 
Theijsen-Kock, miembro di 
Directiva di Sindicato TOPA. 


Cu Dios duna su famia hopi forza na 
e momento dificil aki. 


